Blaze7451/Wiki-th-20250601 huggingface dataset:
ประไพพรรณ พศบูรณินทร์

ประไพพรรณ พศบูรณินทร์ (เกิด 28 ธันวาคม พ.ศ. 2518) เป็นอดีตสมาชิกสภาผู้แทนราษฎรจังหวัดราชบุรี สังกัดพรรคประชาธิปัตย์ และเป็นอดีตสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย และเป็นสมาชิกสภาผู้แทนราษฎรหญิงที่อายุน้อยที่สุดในประเทศไทย คือ ได้รับเลือกตั้งขณะมีอายุ 25 ปี 9 วัน

**ประวัติ**
นางสาวประไพพรรณ (ชื่อเล่น : บุ๋ม) เกิดเมื่อวันที่ 28 ธันวาคม พ.ศ. 2518 สำเร็จการศึกษาระดับปริญญาตรี สาขานิเทศศาสตร์ เอกการประชาสัมพันธ์  ระดับปริญญาโท สาขาการจัดการภาครัฐและภาคเอกชน จากสถาบันบัณฑิตพัฒนบริหารศาสตร์

**การทำงาน**
นางสาวประไพพรรณ ได้รับเลือกตั้งเป็นสมาชิกสภาผู้แทนราษฎร จังหวัดราชบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ เป็น ส.ส.ที่อายุน้อยที่สุดที่ในสภาผู้แทนราษฎรไทย ชุดที่ 21 ต่อมาได้ลาออกจากพรรคประชาธิปัตย์ ในเดือนกันยายน พ.ศ. 2547 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ได้รับเลือกตั้งในระบบบัญชีรายชื่อ สังกัดพรรคไทยรักไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอดำเนินสะดวก
หมวดหมู่:นักธุรกิจจากจังหวัดราชบุรี
หมวดหมู่:นักการเมืองจากจังหวัดราชบุรี
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดราชบุรี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:บุคคลจากคณะนิเทศศาสตร์ มหาวิทยาลัยสยาม
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
โอเมะ

โอเมะ (Ōme-shi) เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น เป็นเมืองที่มีชื่อเสียงในเรื่องบ๊วย ปัจจุบันมีจำนวนประชากร 139,932 คน

**ประวัติศาสตร์**
พื้นที่ที่เป็นนครโอเมะในปัจจุบันเดิมเป็นส่วนหนึ่งของแคว้นโบราณชื่อแคว้นมูซาชิ พื้นที่แห่งนี้ได้รับการพัฒนาขึ้นในยุคเอโดะจากการเป็นสถานีพักสินค้าบนถนนสายโอเมะไกโด ต่อมาในช่วงการปฏิรูปที่ดินหลังการฟื้นฟูเมจิ พื้นที่แห่งนี้ก็ได้เป็นส่วนหนึ่งของอำเภอนิชิตามะ ในจังหวัดคานางาวะ
เมื่อมีประกาศใช้ระบบเทศบาล ก็ได้มีการจัดตั้งเมืองโอเมะขึ้นเมื่อวันที่ 1 เมษายน ค.ศ. 1889 ต่อมาอำเภอนิชิตามะได้ถูกโอนย้ายไปขึ้นกับจังหวัดโตเกียวเมื่อวันที่ 1 เมษายน ค.ศ. 1893 เมืองโอเมะได้รับการยกฐานะเป็นนครเมื่อวันที่ 1 เมษายน ค.ศ. 1951 โดยการควบรวมหมู่บ้านข้างเคียงเข้ากับเมืองโอเมะเดิม ได้แก่ หมู่บ้านคาซูมิ และหมู่บ้านโชฟุ และใน ค.ศ. 1955 ก็ได้มีอีก 4 หมู่บ้านที่รวมเข้ากับนครโอเมะ ได้แก่ โยชิดะ มิตะ โคโซกิ และนาริกิ

**แหล่งข้อมูลอื่น**
 Ome, Tokyo-  เว็บไซต์ทางการนครโอเมะ date=2010-01-17  ja-  ข้อมูลการท่องเที่ยวโอเมะ
โอเมะ
แม่น้ำสังแก

เรือนแพในบริเวณแม่น้ำสังแก กัมพูชา
แม่น้ำสังแก (Sangkae River )  หรือสตึงสังแก (Stung Sangkae ) เป็นแม่น้ำในจังหวัดพระตะบอง ทางตะวันตกของกัมพูชา ไหลลงสู่ทะเลสาบเขมร โดยไหลผ่านตัวเมืองพระตะบอง 
มีต้นน้ำอยู่ทางทิศตะวันตกเฉียงใต้บนเทือกเขาในเขตเมืองไพลิน แล้วแยกเป็นสองแคว คือ  คลองดำบองและคลองสังแก ก่อนจะไหลเข้าสู่เมืองพระตะบอง ต่อมาถูกเปลี่ยนทางเดินน้ำเพราะทัพสยามได้ปิดกั้นคลองดำบอง ทำให้น้ำไหลทางเดียวจนคลองสังแกเป็นแควใหญ่และลึกดังเช่นที่เห็นในปัจจุบัน

**อ้างอิง**
สังแก
หมวดหมู่:จังหวัดพระตะบอง
แม่น้ำมงคลบุรี

แม่น้ำมงคลบุรี (Mongkol Borei River) เป็นแม่น้ำในตำบลมงคลบุรี จังหวัดบันทายมีชัยทางตะวันตกของกัมพูชา ไหลจากชายแดนไทยด้านจังหวัดสระแก้ว จากนั้นผ่านตำบลมงคลบุรีและพื้นที่ใกล้เคียงไหลไปสู่ทะเลสาบเขมร  สะพานข้ามแม่น้ำนี้ถูกทำลายไปในสมัยเขมรแดง

**อ้างอิง**
มงคลบุรี
เซกอง (แม่น้ำ)

เซกอง
เซกอง หรือ แม่น้ำกอง (ເຊກອງ; សេកុង, ស្រែគង្គ; Sekong, Sê Kông) เป็นแม่น้ำในเอเชียตะวันออกเฉียงใต้ เริ่มจากเว้ในเวียดนามกลางและไหลไป 480 กิโลเมตร ผ่านลาวใต้และกัมพูชาตะวันออก ไปรวมกับแม่น้ำโขงใกล้เมืองสตึงแตรง บางส่วนของแม่น้ำเป็นเส้นแบ่งแดนระหว่างกัมพูชากับลาว
หมวดหมู่:แม่น้ำในประเทศกัมพูชา
หมวดหมู่:แม่น้ำในประเทศลาว
หมวดหมู่:แม่น้ำในประเทศเวียดนาม
หมวดหมู่:แม่น้ำนานาชาติในทวีปเอเชีย
หมวดหมู่:ลำน้ำสาขาของแม่น้ำโขง
หมวดหมู่:เขตแดนกัมพูชา–ลาว
สเคทาเฟียลักเรคยาวิเกอร์

สเคทาเฟียลักเรคยาวิเกอร์ (Skautafélag Reykjavíkur) เป็นทีมฮอกกี้น้ำแข็งในเรคยาวิก ประเทศไอซ์แลนด์ โดยเข้าร่วมแข่งขันในรายการไอซ์แลนดิคฮอกกี้ลีก

**ประวัติ**
สโมสรได้รับการก่อตั้งขึ้นใน ค.ศ. 1991 และเข้าร่วมแข่งขันรายการไอซ์แลนดิคฮอกกี้ลีกในทันที ที่ซึ่งพวกเขาได้ร่วมเล่นตั้งแต่แรกเริ่มก่อตั้ง และครองแชมป์ไอซ์แลนด์ 5 สมัย ซึ่งเป็นอันดับถัดจากทีมสเคทาเฟียลักอาคิวเรรา ที่ครองแชมป์ประจำลีก 15 สมัย

**ความสำเร็จ**
แชมป์ไอซ์แลนดิคฮอกกี้ลีก (5 สมัย): ค.ศ. 1999, 2000, 2006, 2007, 2009 

**นักกีฬาที่มีผลงานโดดเด่น**
 คารี แวลโซน

**อ้างอิง**

**แหล่งข้อมูลอื่น**
หมวดหมู่:สหพันธ์กีฬาเมืองเรยคยาวิค
หมวดหมู่:ทีมฮอกกี้น้ำแข็งในประเทศไอซ์แลนด์
หมวดหมู่:สโมสรกีฬาที่ก่อตั้งในปี พ.ศ. 2534
วัดพุทธบูชา (ประเทศฝรั่งเศส)

วัดพุทธบูชา ประเทศฝรั่งเศส เพื่อรองรับชุมชนชาวพุทธในประเทศฝรั่งเศส ทั้งชุมชนชาวลาวไทย ศรีลังกา จีน กัมพูชา  หรือชาวต่างชาติอื่น ๆ ที่นับถือพระพุทธศาสนา

**ความเป็นมาวัดพุทธบูชา ประเทศฝรั่งเศส**

**ประวัติการก่อสร้าง**
ก่อตั้งเมื่อ 31 สิงหาคม 2547 ได้จดทะเบียนเป็นวัดถูกต้องตามกฎหมายของประเทศฝรั่งเศสตั้งแต่นั้น เป็นต้นมา  การบริหารวัดโดยมีคณะกรรมการ ประกอบด้วยคณะกรรมการ ฝ่ายสงฆ์ เจ้าอาวาส เป็นประธานอำนวยการ และพระสงฆ์ทั้งวัด เป็นกรรมการอำนวยการ กรรมการฝ่ายฆราวาสอีก 5 ท่าน เป็นกรรมการโดยการเลือกตั้ง นอกจากนั้นเป็นคณะกรรมการแต่งตั้งประจำแผนกต่าง ๆ โดย เป็นประธานที่ปรึกษาและผู้ทรงคุณวุฒิอื่น ๆ การบริหารงานของวัดพุทธบูชา วัดพุทธบูชาได้บริหารในระบบของสมาคม โดยที่ไม่หวังผลกำไรและไม่ยุ่งเกี่ยวกับทางการเมือง ระบบการบริหารใช้ตามระบบกฎหมายของประเทศฝรั่งเศส ทางสมาคมทำงานเพื่อเผยแผ่พระพุทธศาสนา การสังคมสงเคราะห์ และมีคณะกรรมการบริหารที่ถูกต้องตามที่ได้จดทะเบียนไว้เป็นที่ถูกต้อง

**พระธรรมทูต**
# พระครูปลัดชัชวาล ปญฺญาธโร วัดโบสถ์สามเสน เขตดุสิต กทม.
# พระมหาสมภพ อินทโชโต ป.ธ.9 Ph.D. วัดบางไผ่ (พระอารามหลวง) จังหวัดนนทบุรี
# พระมหาโสภา สุภาจาโร วัดบางไผ่ (พระอารามหลวง) จังหวัดนนทบุรี
# พระมหาสุวรรณ ญาณธโร ป.ธ.7, M.A.  วัดบางไผ่ (พระอารามหลวง) จังหวัดนนทบุรี

**กิจกรรมที่ดำเนินในรอบปี**
# พิมพ์หนังสือสวดมนต์เป็นภาษาไทย-ลาว/และฝรั่งเศส
# เทศน์-บรรยายธรรมเป็นประจำทุกสัปดาห์
# สอนวิปัสสนากรรมฐานประจำวันอาทิตย์
# เทศน์หรือบรรยายธรรม ตามสถานที่ต่าง ๆ ตามที่ได้รับนิมนต์
# จัดกิจกรรมวันสำคัญทางพระพุทธศาสนา เช่น วันมาฆบูชา วันวิสาขบูชา วันอาสาฬหบูชา วันเข้าพรรษา ออกพรรษา และนอกจากนั้นก็ได้ ยึดถือประเพณี ตามฮีตสิบสองคลองสิบสี่ตลอดมา

**กิจวัตรประจำวันของพระสงฆ์**
 เวลา 06.00 น.ปฏิบัติวิปัสสนากรรมฐาน- เวลา 06.30 น.ทำวัตรเช้า- เวลา 07.15 น. ฉันภัตตาหารเช้า- เวลา 09.00 น.สอนภาษาไทย-ลาว (ทุกวันอาทิตย์- ตลอดพรรษา)- เวลา 11.00 น.ฉันภัตตาหารเพล- เวลา 13.00 น.ปฏิบัติศาสนกิจตามหน้าที่

**อ้างอิง**

**แหล่งข้อมูลอื่น**
  วัดพุทธบูชา ประเทศฝรั่งเศส date=2021-02-28 -   Facebook : วัดพุทธบูชา ประเทศฝรั่งเศส
พุทธบูชา
หมวดหมู่:ศาสนสถานในประเทศฝรั่งเศส
หมวดหมู่:ความสัมพันธ์ไทย–ฝรั่งเศส
หมวดหมู่:สิ่งก่อสร้างในจังหวัดนอร์
หมวดหมู่:หมู่เกาะคุก

หมวดหมู่:พอลินีเชีย
หมวดหมู่:ประเทศที่เป็นเกาะ
หมวดหมู่:กลุ่มเกาะในมหาสมุทรแปซิฟิก
เลือดออกง่าย

เลือดออกง่ายเป็นภาวะที่ทำให้ผู้ป่วยมีเลือดออกง่ายหรือหยุดยากกว่าปกติ ส่วนใหญ่เกิดจากภาวะการแข็งตัวของเลือดผิดปกติ แบ่งออกเป็นหลายประเภท ตั้งแต่อันตรายน้อยไปจนถึงอันตรายมาก
หมวดหมู่:การแข็งตัวของเลือดผิดปกติ
เลือดออก

เลือดออกหรือการตกเลือด (bleeding, hemorrhage, haemorrhage) คือภาวะที่มีการเสียเลือดจากระบบไหลเวียน อาจเป็นการตกเลือดภายในหรือภายนอก ออกจากช่องเปิดตามธรรมชาติเช่นช่องคลอด ปาก จมูก หู ทวารหนัก หรือออกจากแผลเปิดที่ผิวหนังก็ได้ 
หมวดหมู่:เลือด
หมวดหมู่:ภาวะฉุกเฉินทางการแพทย์
หมวดหมู่:หนังสือพิมพ์แบ่งตามภาษา

หมวดหมู่:หนังสือพิมพ์
หมวดหมู่:หมวดหมู่แบ่งตามภาษา
หมวดหมู่:สื่อมวลชนแบ่งตามภาษา
เฮฟเวนแอนด์เฮลล์ (วงดนตรี)

เฮฟเวนแอนด์เฮลล์(Heaven & Hell) เป็นวงเฮฟวีเมทัลอังกฤษและอเมริกัน ในช่วงปี 2006-2010 โดยมีสมาชิกของวง แบล็ค ซับบาธเป็นผู้ตั้งวงคือ Tony Iommi และ Geezer Butler พร้อมกับอดีตสมาชิกคือ Ronnie James Dio และ Vinny Appice ซึ่งสมาชิกของวงเฮฟเวนแอนด์เฮลล์ทุกคนเคยร่วมงานกับมาในปี 1980-1982 และอีกปีในช่วง 1991-1992 หลังจากที่วง แบล็ค ซับบาธ ออกอัลบั้มรวมเพลง Black Sabbath: The Dio Years พวกเขาจึงตัดสินใจจัดคอนเสิร์ตในปี 2007-2008 อิออมมีจึงชวนรอนนี เจมส์ ดิโอ มาร่วมวง เฮฟเวนแอนด์เฮลล์ เป็นผลงานที่แตกต่างจาก Ozzy Osbourne ชื่อของวงนำมาจากอัลบั้ม  Heaven and Hell แต่ในปี 2010 ก็ยุบวงลงสาเหตุจาก ดิโอ เสียชีวิตจากโรคมะเร็งกระเพาะอาหาร

**สมาชิก**
Ronnie James Dio – นักร้อง, คีย์บอร์ด (2006–2010)
*Tony Iommi – กีตาร์ (2006–2010)
*Geezer Butler – เบส (2006–2010)
*Vinny Appice – กลอง, เพอร์คัชชัน (2006–2010)

**ผลงาน**
อัลบั้มบันทึกการแสดงสด

**อ้างอิง**
หมวดหมู่:กลุ่มดนตรีที่ก่อตั้งในปี พ.ศ. 2549
มหาวิทยาลัยพ็อทซ์ดัม

มหาวิทยาลัยพ็อทซ์ดัม (Universität Potsdam) เป็นมหาวิทยาลัยในภูมิภาคมหานครเบอร์ลิน-บรันเดินบวร์ค ประเทศเยอรมนี เป็นที่รู้จักในระดับสากลด้านหลักสูตรการบริหารราชการ นโยบายสาธารณะ และการบริหารจัดการ

**อ้างอิง**

**แหล่งข้อมูลอื่น**
  มหาวิทยาลัยพ็อทซ์ดัม เว็บไซต์อย่างเป็นทางการ
พ็อทซ์ดัม
หมวดหมู่:สิ่งก่อสร้างในพ็อทซ์ดัม
จุลสิงห์ วสันตสิงห์

ศาสตราจารย์พิเศษ จุลสิงห์ วสันตสิงห์ อดีตนายกสมาคมนักเรียนเก่าวชิราวุธวิทยาลัย ในพระบรมราชูปถัมภ์ อดีตผู้ทรงคุณวุฒิในคณะกรรมการคดีพิเศษด้านการเงินการธนาคาร อดีตอัยการสูงสุด เกิดวันที่ 19 พฤษภาคม พ.ศ. 2493 เป็นบุตรของ นายเมืองเริง วสันตสิงห์ (อดีตข้าราชสำนักผู้ใหญ่) และ หม่อมหลวงปานตา มาลากุล หลานลุงของ หม่อมหลวงปิ่น มาลากุล หลานอาของ ท่านผู้หญิง อรอวล อิศรางกูร ณ อยุธยา มีศักดิ์เป็นลูกพี่ลูกน้องกับ นายจิรายุ อิศรางกูร ณ อยุธยา สมรสกับ นางภัทรา วสันตสิงห์ (สกุลเดิม วีรเธียร) อดีตผู้อำนวยการอาวุโส ธนาคารทหารไทย มีบุตรชาย 1 คน ชื่อ นายศิวัช วสันตสิงห์ (เอ๊ก) และมีบุตรสาว 1 คน คือ นางสาวณัฏฐา วสันตสิงห์ (ออน)
ขึ้นดำรงตำแหน่งอัยการสูงสุด ตั้งแต่วันที่ 1 ตุลาคม พ.ศ. 2552 และได้รับแต่งตั้งเป็นศาสตราจารย์พิเศษ สาขาวิชานิติศาสตร์ คณะนิติศาสตร์ จุฬาลงกรณ์มหาวิทยาลัย นอกจากนี้ ได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ 2555 
นายจุลสิงห์ ดำรงตำแหน่งกรรมการ มูลนิธิสมาคมนิสิตเก่าจุฬาลงกรณ์มหาวิทยาลัยฯ และผู้แทนราชสกุลมาลากุล ในกิจกรรมต่าง ๆ ที่เกี่ยวเนื่องกับ เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) และหม่อมหลวงปิ่น มาลากุล ถึงแก่อนิจกรรม เมื่อวันที่ 6 กรกฎาคม พ.ศ. 2562 โดยโรคมะเร็ง สิริรวมอายุ 69 ปี มีพิธีพระราชทานเพลิงศพเมื่อวันที่ 15 ธันวาคม พ.ศ. 2562 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**ประวัติทางการศึกษา**
โรงเรียนวชิราวุธวิทยาลัย
*นิติศาสตรบัณฑิต (เกียรตินิยม) จุฬาลงกรณ์มหาวิทยาลัย
*เนติบัณฑิต (สอบได้อันดับที่ 8 ของสมัยที่ 25) สำนักอบรมศึกษากฎหมายแห่งเนติบัณฑิตยสภา
*ปริญญาโท Master of Comparative มหาวิทยาลัย IIIinois สหรัฐอเมริกา
*หลักสูตรโรงเรียนนักปกครองระดับสูง วิทยาลัยการปกครอง
*วิทยาลัยป้องกันราชอาณาจักร
*ประกาศนียบัตร Harvard Business School สหรัฐอเมริกา
*ปริญญานิติศาสตรดุษฎีบัณฑิตกิตติมศักดิ์ มหาวิทยาลัยรามคำแหง
*ปริญญาบัตรนิติศาสตรดุษฎีบัณฑิตกิตติมศักดิ์ จุฬาลงกรณ์มหาวิทยาลัย

**การดำรงตำแหน่งราชการ**
อธิบดีอัยการฝ่ายต่างประเทศ
*อธิบดีอัยการฝ่ายคดีอัยการสูงสุด
*อธิบดีอัยการฝ่ายปรึกษา
*ผู้ตรวจราชการอัยการ
*รองอัยการสูงสุด
*อัยการสูงสุด ตั้งแต่วันที่ 1 ตุลาคม 2552

**การดำรงตำแหน่งอื่น ๆ**
กรรมการกฤษฎีกา
*กรรมการเนติบัณฑิตยสภา
*กรรมการธนาคารกรุงไทย จำกัด (มหาชน)
*กรรมการบริษัท การบินไทย จำกัด (มหาชน)
*กรรมการบริษัท ปตท. จำกัด (มหาชน)
*กรรมการบริษัท ปตท. สำรวจและผลิตปิโตรเลียม จำกัด (มหาชน)
*กรรมการการไฟฟ้าฝ่ายผลิตแห่งประเทศไทย
*กรรมการการไฟฟ้านครหลวง 
*กรรมการธนาคารออมสิน
*กรรมการบริษัท ท่าอากาศยานไทย จำกัด (มหาชน)
*กรรมการบริษัท ท่าอากาศยานสากลกรุงเทพแห่งใหม่ จำกัด
*กรรมการองค์การเพื่อการปฏิรูประบบสถาบันการเงิน (ปรส.)
*กรรมการองค์การสื่อสารมวลชนแห่งประเทศไทย
*กรรมการบริษัท บริหารและจัดการน้ำภาคตะวันออก จำกัด(East water)
*กรรมการศูนย์อำนวยการแก้ไขสถานการณ์ฉุกเฉิน

**เครื่องราชอิสริยาภรณ์**

**อ้างอิง**
หมวดหมู่:ราชสกุลมาลากุล
หมวดหมู่:อาจารย์คณะนิติศาสตร์
หมวดหมู่:ศาสตราจารย์พิเศษ
หมวดหมู่:นักกฎหมายชาวไทย
หมวดหมู่:ข้าราชการฝ่ายอัยการชาวไทย
หมวดหมู่:อัยการสูงสุดไทย
หมวดหมู่:กรรมการกฤษฎีกาไทย
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
แม่น้ำเกาะปอ

แม่น้ำเกาะปอ (Kah Bpow) เป็นแม่น้ำที่ไหลผ่านกรุงเกาะกง ทางตะวันตกเฉียงใต้ของกัมพูชา ไหลผ่านพื้นที่ส่วนใหญ่ของจังหวัดเกาะกงและออกสู่อ่าวไทยที่ตำบลสมัชเมียนเจย แม่น้ำสาขาของแม่น้ำเกาะปอ ได้แก่ แม่น้ำคลองคืน แม่น้ำบางกระสอบ
หมวดหมู่:แม่น้ำในประเทศกัมพูชา
กองทัพเรือกัมพูชา

กองทัพเรือพระราชอาณาจักรกัมพูชา (Royal Cambodian Navy) หรือ ราชนาวีกัมพูชา ภาษาเขมรว่า กองทัพเชิงทึกกัมพูชา (កងទ័ពជើងទឹកកម្ពុជា กงทัพเชิงทึกกมฺพุชา) เป็นส่วนหนึ่งของกองทัพพระราชอาณาจักรกัมพูชา มีทหารในสังกัดประมาณ 12,400 คน รวมทั้งนาวิกโยธิน บังคับบัญชาโดยเตีย วิญ และอยู่ภายใต้การสั่งการของกระทรวงกลาโหม 

**ยุทโธปกรณ์**
กองทัพเรือกัมพูชามีเรือตรวจการณ์ 15 ลำ และเรือตรวจการณ์โจมตีเร็วอีก 5 ลำ นอกจากนี้ยังมีเรือแคนูแบบมีเครื่องยนต์และแบบใช้มืออีกประมาณ 200 ลำ
ความสามารถในการปฏิบัติการทางเรือของกัมพูชาได้รับการสนับสนุนในเดือนสิงหาคม พ.ศ. 2548 เมื่อจีนส่งมอบเรือตรวจการณ์ 5 ลำ ในปี 2550 มีการส่งมอบเรืออีก 10 ลำมูลค่า 100,000,000 ดอลลาร์สหรัฐ เรือลำนี้ได้บริจาคให้กับกัมพูชาโดยจีนเพื่อช่วยเหลือในการต่อต้านโจรสลัด อาชญากรรมข้ามชาติ การลักลอบขนของเถื่อน และเพื่อปกป้องแหล่งน้ำมันในอนาคต
ใน พ.ศ. 2550 กัมพูชารายงานว่ามีทหารเรือ 1,000 - 3,000 คน และมีนาวิกโยธิน 2,000 คน ทหารเรือกัมพูชาส่วนใหญผ่านการฝึกจากสถาบันวิชาการทหารเรือเวียดนาม
กองทัพเรือกัมพูชายังมีแผนมากมายในการเสริมกำลังกองเรือของตนโดยได้รับความช่วยเหลือจากจีน เยอรมนี เวียดนาม อินโดนีเซีย เกาหลีใต้ และญี่ปุ่น

**ฐานทัพเรือ**
ไฟล์:Flickr - Official U.S. Navy Imagery - Two Royal Cambodian Navy patrol crafts participate in CARAT 2012..jpg|thumb|เรือตรวจการณ์ขนาดใหญ่ของกองทัพเรือกัมพูชาระหว่างการฝึกร่วมกับกองทัพเรือสหรัฐในอ่าวไทย
กองทัพเรือกัมพูชาขณะฝึกซ้อม
ฐานทัพเรือของกัมพูชาประกอบไปด้วย- กองบัญชาการกองทัพเรือ ตั้งอยู่ที่ จโรย จองวา- ฐานทัพเรือเรียม

**กองเรือ**

**เรือที่ประจำการอยู่ที่กองบัญชาการกองทัพเรือ**

**เรือประจำการที่ฐานทัพเรือเรียม**

**อยู่ระหว่างการต่อเรือ**

**เครื่องหมายยศ**

**อ้างอิง**
หมวดหมู่:กองทัพกัมพูชา
ก
ยางนา

ยางนา เป็นไม้ยืนต้นเขตร้อน อาจมีความสูงถึง 40 เมตร ผลของมันต้องใช้แมลงผสมเกสร และออกผลระหว่างเดือนมีนาคมถึงเมษายน เมล็ดของมันกระจายไปตามลม เติบโตในขอบเขตระหว่างเบงกอลตะวันตกและบังกลาเทศผ่านพม่า ไทย ลาว กัมพูชา และเวียดนาม และในมาเลเซียตะวันตกกับฟิลิปปินส์ นอกจากนี้ยังเป็นพืชพื้นเมืองของศรีลังกาและหมู่เกาะอันดามันด้วย
มีชื่อพื้นเมืองอื่นๆ อีก คือ กาตีล (เขมร ปราจีนบุรี) ขะยาง (ชาวบน นครราชสีมา) จ้อง (กะเหรี่ยง) จะเตียล (เขมร) ชันนา (ชุมพร) ทองหลัก (ละว้า) ยาง (กลาง, ตะวันออกเฉียงเหนือ) ยางกุง (เลย) ยางขาว (กลาง, ลำปาง) ยางควาย (หนองคาย) ยางตัง (ชุมพร, ใต้) ยางเนิน (จันทบุรี) ยางแม่น้ำ (กลาง) ยางหยวก (กลาง, หนองคาย) ราลอย (ส่วย สุรินทร์) และ ลอยด์ (โซ่ นครพนม)
นอกจากนี้ ยางนายังเป็นพันธุ์ไม้พระราชทานเพื่อปลูกเป็นมงคล ประจำจังหวัดอุบลราชธานี

**ลักษณะทางพฤกษศาสตร์**
ยางเป็นไม้ยืนต้นขนาดใหญ่มีความสูงประมาณ 40 เมตร ลำต้นตรง เปลือกเรียบสีเทาปนขาว โคนต้นเป็นพูพอน เรือนยอดเป็นพุ่มกลม ทึบ ใบ เป็นใบเดี่ยว ออกแบบสลับ รูปไข่แกมรูปหอก กว้าง 8-15 ซม. ยาว 20-35 ซม. ปลายแหลม โคนใบมน เนื้อใบหนา ดอกสีชมพู ออกดอกเป็นช่อสั้นๆ ตามซอกใบและปลายกิ่ง กลีบเลี้ยงโคนเชื่อมติดกันเป็น รูปถ้วย และมีครีบตามยาว 5 ครีบ ปลายแยกเป็น 5 แฉก มีกลีบ 5 กลีบ ปลายกลีบบิดเบี้ยวแบบกังหัน เกสรตัวผู้ จำนวนมาก ผล รูปทรงกลม เส้นผ่านศูนย์กลาง 2.5-3 ซม. มีครีบยาว 5 ครีบ มีปีกยาว 2 ปีก สั้น 3 ปีก ปีกยาวมี เส้นตามยาว 3 เส้น เกิดตามป่าดงดิบและป่าเบญจพรรณทั่วไป ขยายพันธุ์ด้วยเมล็ด
ต้นยางนาขึ้นเป็นหมู่ในป่าดิบและตามที่ราบชุ่มชื้นใกล้แม่น้ำลำธารทั่วไป ที่สูงจากระดับน้ำทะเล 200 – 600 เมตร ออกดอกเดือนมีนาคม – พฤษภาคม  เป็นผล เมษายน – มิถุนายน  ขยายพันธุ์โดยเมล็ด
ยางนาเป็นไม้หวงห้าม นิยมนำมาใช้ในการก่อสร้าง ไม้แปรรูปใช้ทำฝาบ้านเรือน 
ไม้อัด เครื่องเรือน เรือขุดและเรือขนาดย่อม คนอีสานใช้น้ำมันจากต้นยางทำขี้กะบอง (ขี้ใต้จุดไฟ) น้ำมันผสมกับชันใช้ทาไม้ เครื่องจักรสาน ยาเรือ และใช้เดินเครื่องยนต์แทนน้ำมันขี้โล้

**อ้างอิง**

**แหล่งข้อมูลอื่น**
Dipterocarpus alatus- Dipterocarpus alatus, Koh Phangan, Thailand- In Vietnamese, illustrated
หมวดหมู่:สกุลยางนา
หมวดหมู่:ไม้ยืนต้น
หมวดหมู่:ต้นไม้ประจำจังหวัดของไทย
แม่แบบ:เหตุการณ์ปัจจุบัน/2555 มิถุนายน 7

*โฆษกสำนักงานอัยการสูงสุดพิจารณาไม่ส่งคำร้องเรื่องการแก้ไขรัฐธรรมนูญไปที่ศาลรัฐธรรมนูญตามมาตรา  68   (มติชนออนไลน์)
*"กสทช."สั่งทรูวิชั่นส์ ห้ามจอดำ ช่วงศึกยูโร ผิดสัญญา ส่อปรับวันละ 5 ล้าน  (มติชนออนไลน์)
}
โรงเรียนวัดนาวง (จังหวัดปทุมธานี)

โรงเรียนวัดนาวง เป็นโรงเรียนรัฐบาล  ในสังกัดสำนักงานเขตพื้นที่การศึกษาประถมศึกษาปทุมธานี เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณ หมู่ ตำบลหลักหก อำเภอเมือง จังหวัดปทุมธานี เปิดสอนในระดับชั้นอนุบาล ประถมศึกษา มัธยมศึกษาตอนต้น

**ประวัติ**
โรงเรียนวัดนาวง เปิดทำการสอนตั้งแต่วันที่  1  กรกฎาคม พ.ศ. 2481 เริ่มสอนครั้งแรกตั้งแต่ชั้นประถมศึกษาปีที่ 1 - 4 โดยอาศัยศาลาการเปรียญวัดนาวง เป็นที่ทำการสอน ถึงปีการศึกษา 2502 จึงได้สร้างอาคารเป็นเอกเทศ มาจนถึงปัจจุบัน  
ในปี 2535 ได้เปิดโครงการขยายโอกาสทางการศึกษาชั้นมัธยมศึกษาปีที่ 1 – 3 ปัจจุบันทำการสอนตั้งแต่ระดับชั้นอนุบาลปีที่ 1 จนถึงมัธยมศึกษาปีที่ 6 โดยมีปรัชญาว่า “กิจกรรมก้าวหน้า วิชาการก้าวไกล ใฝ่ใจพัฒนา รักษาสิ่งแวดล้อม เพียบพร้อมคุณธรรม“ วัตถุประสงค์เพื่อให้นักเรียนเป็นคนดี คนเก่ง และอยู่ร่วมกันในสังคมได้อย่างมีความสุข

**ระบบโครงสร้างการบริหาร**
โรงเรียนวัดนาวง แบ่งโครงสร้างการบริหารงานเป็น   4 ฝ่าย คือ ฝ่ายวิชาการ ฝ่ายงบประมาณ ฝ่ายบริหารบุคคล และฝ่ายบริหารทั่วไป ในการทำงาน โดยยึดผู้เรียนเป็นศูนย์กลางของการพัฒนา ภายใต้ยุทธศาสตร์การพัฒนาโรงเรียน 4 ปีแห่งรากฐานสู่ 4 ปี แห่งความก้าวหน้า คือ ก้าวแห่งการมีส่วนร่วมพัฒนาการศึกษาก้าวแห่งมาตรฐานและคุณภาพการศึกษา ก้าวแห่งการพัฒนาการจัดการศึกษา ก้าวแห่งโอกาสทางการศึกษาก้าวแห่งความเป็นสากลและพลวัตของโลก
กำหนดนโยบายเป็น 5 กิจกรรม คือ ก้าวด้วยคุณธรรม ก้าวล้ำสิ่งแวดล้อม ก้าวพร้อมพลานามัย  ก้าวไกลวิชาการ ก้าวสืบสานวัฒนธรรมไทย อันจะส่งผลให้นักเรียนของโรงเรียนวัดนาวงเป็นผู้มีคุณภาพถึงพร้อมด้วยความรู้ ความสามารถ เต็มตามศักยภาพ เป็นคนดี มีระเบียบวินัยสามารถใช้เทคโนโลยีแสวงหาความรู้ต่าง ๆ รวมทั้งเป็นผู้ที่รักษ์เห็นคุณค่าของธรรมชาติและสิ่งแวดล้อม ดังปรัชญาของโรงเรียนที่ว่า “กิจกรรมก้าวหน้า วิชาการก้าวไกล ใฝ่ใจพัฒนา รักษาสิ่งแวดล้อม เพียบพร้อมคุณธรรม”

**สัญลักษณ์ประจำโรงเรียน**
 ตราสัญลักษณ์ประจำโรงเรียน รวงข้าวอยู่ในนา- คำขวัญ กิจกรรมก้าวหน้า    วิชาการก้าวไกล  ใฝ่ใจพัฒนา รักษาสิ่งแวดล้อม    เพียบพร้อมคุณธรรม    เลิศล้ำความเป็นไทย - สีประจำโรงเรียน 
** #FFFF00 หมายถึง สีเหลือง
** #00FFFF หมายถึง สีฟ้า

**แหล่งข้อมูลอื่น**
  เว็บไซต์โรงเรียนวัดนาวง date=2020-06-12 - RongreiynWadNaWngPthumthani- area=1301
หมวดหมู่:โรงเรียนในอำเภอเมืองปทุมธานี
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2481
นาวง
มนุษยนิยมแบบฆราวาส

มนุษยนิยมแบบฆราวาส (secular humanism; Humanism) เป็นปรัชญามนุษยนิยมแบบหนึ่งที่เน้นเหตุผล จริยธรรม และความยุติธรรมทางสังคมของมนุษย์ และปฏิเสธการใช้หลักคำสอนต้องเชื่อ คตินิยมเหนือธรรมชาติ วิทยาศาสตร์เทียม รวมถึงความเชื่อเรื่องไสยศาสตร์ มาเป็นพื้นฐานทางศีลธรรมและการตัดสินใจต่าง ๆ
แม้มนุษยนิยมแบบฆราวาสจะเชื่อว่ามนุษย์เป็นคนดีมีจริยธรรมและศีลธรรมได้โดยไม่จำเป็นต้องมีศาสนาหรือเชื่อเรื่องพระเจ้า แต่ก็ไม่ได้มองว่ามนุษย์เป็นสิ่งชั่วร้ายหรือดีงามมาแต่กำเนิด หรือมองว่ามนุษย์เป็นสิ่งเหนือกว่าธรรมชาติ แต่เน้นความรับผิดชอบต่อมนุษย์และผลจากการตัดสินใจ มนุษยนิยมแบบฆราวาสมีมโนทัศน์พื้นฐานว่าคตินิยมใด ๆ ไม่ว่าเกี่ยวกับศาสนาหรือการเมืองจะต้องถูกตรวจสอบเสียก่อน ไม่ใช่ยอมรับหรือปฏิเสธไปโดยง่าย จึงถือว่าการแสวงหาความจริงโดยอาศัยปรัชญาและวิทยาศาสตร์เป็นหลักนั้นเป็นสารัตถะของมนุษยนิยมแบบฆราวาส

**อ้างอิง**

**ดูเพิ่ม**
หมวดหมู่:โลกิยนิยม
ฆราวาส
หมวดหมู่:อไญยนิยม
หมวดหมู่:อเทวนิยม
หมวดหมู่:ทฤษฎีสังคม
ตู สามุต

ตู สามุต (ទូ សាមុត) หรืออาจารย์สกเป็นนักการเมืองชาวกัมพูชาที่นิยมคอมมิวนิสต์ เกิดประมาณ พ.ศ. 2458 เป็นหนึ่งในสมาชิกร่วมก่อตั้งพรรคคอมมิวนิสต์กัมพูชา และเป็นหัวหน้าพรรคในระยะหนึ่ง

**ความร่วมมือกับขบวนการต่อต้าน**
สามุตเป็นชาวแขมร์กรอมในเวียดนามใต้และบวชเป็นพระภิกษุ ในพ.ศ. 2488 ได้เป็นอาจารย์สอนภาษาบาลีที่วัดอุณาโลมในพนมเปญ ซึ่งเป็นช่วงที่สหรัฐส่งเครื่องบินมาทิ้งระเบิดโจมตีกองทัพญี่ปุ่นทำให้มีคนตายมาก สามุตได้หนีออกไปสู่ชนบท ไปยังเวียดนามและเข้าร่วมกับเวียดมิญในที่สุด
สามุตเข้าร่วมกับพรรคปฏิวัติประชาชนเขมรซึ่งต่อมาจะกลายเป็นพรรคคอมมิวนิสต์กัมพูชาโดยร่วมมือกับเซิง งอกมิญหรืออาจารย์เมียน เขายังเป็นผู้นำสมาคมเขมรอิสระซึ่งเป็นองค์กรฝ่ายซ้ายขนาดใหญ่ที่แยกตัวมาจากเขมรอิสระ นอกจากนั้น ยังมีการจัดตั้งรัฐบาลของฝ่ายต่อต้าน สามุตได้เป็นรัฐมนตรีว่าการกระทรวงมหาดไทย

**ตำแหน่งในพรรค**
ในฐานะที่เป็นหัวหน้าองค์กรในเมืองของพรรคคอมมิวนิสต์กัมพูชาที่เวียดนามให้การสนับสนุน สามุตเป็นที่นิยมในหมู่พระภิกษุ พรรคคอมมิวนิสต์ในเมืองเป็นภาพตรงข้ามกับกลุ่มในชนบทของเซียว เฮง  นโยบายของเขาจัดว่าเป็นกลาง สนับสนุนการมีอยู่ของพระมหากษัตริย์และสนับสนุนเวียดนามเหนือในการรวมเวียดนาม กลุ่มของพล พตซึ่งเป็นอดีตนักศึกษาปารีสได้เข้าร่วมกับฝ่ายของสามุต
กลุ่มชนบทของเซียวเฮงถูกปราบปรามโดยฝ่ายของพระสีหนุตั้งแต่ พ.ศ. 2502 พรรคได้ประชุมลับที่สถานีรถไฟในกรุงพนมเปญเมื่อ พ.ศ. 2503  สามุตซึ่งมีนโยบายร่วมมือกับสีหนุได้เป็นเลขาธิการทั่วไป พล พตเป็นผู้นำลำดับที่สามรองจากสามุตและนวน เจีย

**เสียชีวิต**
สามุตหายตัวไปอย่างลึกลับในเดือนกรกฎาคม พ.ศ. 2505 ส่วนใหญ่เชื่อว่าสามุตถูกสังหารโดยตำรวจลับของสีหนุ แต่ก็มีผู้สงสัยว่าเกิดจากการจัดการของพล พตที่ต้องการตำแหน่งสูงขึ้นในพรรค พล พตออกมาปฏิเสธข้อหานี้และกล่าวว่าสามุตซึ่งออกจากบ้านไปซื้อยาให้เด็กที่ป่วยถูกจับโดยคนของลน นลและถูกสังหารในที่สุด." นักประวัติศาสตร์ เบน เคียร์แนนกล่าวว่าเขาพบหลักฐานว่าพล พตมีส่วนเกี่ยวข้องกับการตายของสามุต ในรายงานเกี่ยวกับการกำจัดศัตรูภายใน พบว่า สมเจีย เลขาธิการใหญ่ของจังหวัดกันดาลเป็นผู้ฆ่าสามุต จากนั้นสมเจียถูกกลุ่มของพล พตฆ่าใน พ.ศ. 2505.

หลังการเสียชีวิตของสามุต พล พตขึ้นเป็นผู้นำพรรคคอมมิวนิสต์ใน พ.ศ. 2506 และตัดความสัมพันธ์กับพรรคคอมมิวนิสต์เวียดนาม หันไปรับความช่วยเหลือจากจีนแทน

**อ้างอิง**
 Kiernan, B. How Pol Pot Came to Power. London: Verso, 1985
หมวดหมู่:นักการเมืองกัมพูชา
หมวดหมู่:เลขาธิการพรรคคอมมิวนิสต์
สวนหลวงพระราม 8

สวนหลวงพระราม 8 เป็นสวนชุมชนที่ตั้งอยู่ริมแม่น้ำเจ้าพระยาฝั่งตะวันตก ใต้สะพานพระราม 8 ในพื้นที่แขวงบางยี่ขัน เขตบางพลัด กรุงเทพมหานคร มีพื้นที่ประมาณ 35 ไร่ (0.056 ตร.กม.) ขนาบไปกับแม่น้ำประมาณ 500 เมตร ปัจจุบันอยู่ในความดูแลของกรุงเทพมหานคร 
สวนแห่งนี้เป็นสถานที่ที่มีบรรยากาศและทิวทัศน์งดงาม สามารถมองเห็นสิ่งก่อสร้างสำคัญทางประวัติศาสตร์ของกรุงรัตนโกสินทร์ที่อยู่ฝั่งตรงข้ามได้หลายแห่ง เช่น ป้อมพระสุเมรุ, วังบางขุนพรหม และสะพานพระปิ่นเกล้า ได้อย่างชัดเจน นอกจากนี้ยังประดิษฐานพระบรมราชานุสาวรีย์ของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (รัชกาลที่ 8) ที่กรุงเทพมหานครและกรมศิลปากรร่วมกันจัดสร้าง มีความสูงขนาด 3 เท่าของพระองค์จริง คือ ประมาณ 5.4 เมตร พระอิริยาบถทรงยืน หันพระพักตร์ไปทางแม่น้ำเจ้าพระยา ประดิษฐานบนแท่นที่ความสูงระดับเดียวกันกับราวสะพาน เพื่อเป็นสิริมงคลแก่สวนแห่งนี้ด้วย บริเวณอาคารเฉลิมพระเกียรติข้างใต้พระบรมราชานุสาวรีย์ยังจัดให้มีห้องรวบรวมพระราชประวัติและพระราชกรณียกิจของรัชกาลที่ 8 เพื่อให้ประชาชนที่สนใจพระราชประวัติเข้าไปศึกษาค้นคว้าเรื่องราวเกี่ยวกับพระองค์
สวนหลวงพระราม 8 เกิดขึ้นมาพร้อมกับสะพานพระราม 8 ตั้งแต่ พ.ศ. 2543 และเปิดให้ใช้ได้ใน พ.ศ. 2545 เป็นหนึ่งในโครงการอันเนื่องมาจากพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) เพื่อบรรเทาปัญหาการจราจรภายในพื้นที่กรุงรัตนโกสินทร์ ให้ระบายจากฝั่งพระนครออกสู่ฝั่งธนบุรีให้สะดวกรวดเร็วยิ่งขึ้น
พื้นที่นันทนาการริมแม่น้ำเจ้าพระยา เป็นพื้นที่ดาดแข็งตลอดแนวเพื่อรองรับการใช้งานจากคนจำนวนมากรวมทั้งยังเป็นเขื่อนป้องกันน้ำท่วมที่สามารถใช้งานได้ในหลากหลายลักษณะ เช่น เดิน วิ่ง หรือนั่งเล่น จัดกิจกรรมในงานเทศกาล จัดงานแสดงต่าง ๆ โดยเฉพาะกิจกรรมประเพณีที่เกี่ยวข้องกับน้ำโดยตรง เช่น การชมขบวนเรือพระราชพิธี ซึ่งประกอบด้วยศาลาพักผ่อนและท่าเทียบเรือ 
พื้นที่นันทนาการสาธารณะ แบ่งเป็นพื้นที่สวนสาธารณะติดกับคลองบางยี่ขันและพื้นที่สวนสาธารณะติดกับพื้นที่ใต้สะพานพระราม 8 โดยมีอาคารพระบรมราชานุสาวรีย์เป็นส่วนกั้น แต่สามารถเชื่อมต่อกันได้ด้วยการเดิน ใช้เป็นพื้นที่สำหรับการพักผ่อนหย่อนใจ ออกกำลังกายหรือเล่นกีฬา รวมทั้งสามารถใช้เป็นพื้นที่จัดกิจกรรมการแสดงต่าง ๆ ด้วย
ในวันเสาร์ที่ 9 มิถุนายน พ.ศ. 2555 เวลา 17.30 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปทรงเปิดพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร อย่างเป็นทางการ ณ สวนหลวงพระราม 8

**อ้างอิง**

**แหล่งข้อมูลอื่น**
 100.494791 
หมวดหมู่:สวนสาธารณะในกรุงเทพมหานคร
หมวดหมู่:สิ่งก่อสร้างตั้งแต่  พ.ศ. 2543
หมวดหมู่:สถานที่ที่ตั้งชื่อตามพระนามของพระบาทสมเด็จพระปรเมนทรมหาอานันทมหิดลฯ
หมวดหมู่:สิ่งก่อสร้างในเขตบางพลัด
หมวดหมู่:สวนสาธารณะที่ก่อตั้งในปี พ.ศ. 2545
หมวดหมู่:ก่อตั้งในกรุงเทพมหานครในปี พ.ศ. 2545
สนามกีฬาแห่งชาติวอร์ซอ

สนามกีฬาแห่งชาติกรุงวอร์ซอ หรือ สตาดียอนนารอดอวือ (Stadion Narodowy) เป็นสนามฟุตบอลตั้งอยู่ที่กรุงวอร์ซอ ประเทศโปแลนด์ โดยมากใช้ในการแข่งขันฟุตบอลและเป็นสนามกีฬาเหย้าของฟุตบอลทีมชาติโปแลนด์ สนามมีที่นั่งจุ 58,500 ที่นั่ง ถือเป็นสนามฟุตบอลที่ใหญ่ที่สุดในโปแลนด์ เริ่มก่อสร้างในปี ค.ศ. 2008 แล้วเสร็จในเดือนพฤศจิกายน ค.ศ. 2011 สนามแห่งนี้เปิดอย่างเป็นทางการเมื่อวันที่ 19 มกราคม ค.ศ. 2012 และได้แข่งขันฟุตบอลนัดแรกเมื่อวันที่ 29 กุมภาพันธ์ ค.ศ. 2012 ระหว่างฟุตบอลทีมชาติโปแลนด์กับฟุตบอลทีมชาติโปรตุเกส ที่มีผลการแข่งขันเสมอ 0-0

**อ้างอิง**
หมวดหมู่:สนามกีฬาแห่งชาติ
หมวดหมู่:สนามฟุตบอลในประเทศโปแลนด์
เขื่อนบางลาง

เขื่อนบางลาง หรือ เขื่อนปัตตานี เป็นเขื่อนไฟฟ้าพลังน้ำหลายวัตถุประสงค์ในอำเภอบันนังสตา จังหวัดยะลา, ประเทศไทย เป็นเขื่อนหลายวัตถุประสงค์แห่งแรกในภาคใต้ โดยกักเก็บน้ำจากแม่น้ำปัตตานี ทำให้เกิดอ่างเก็บน้ำบางลาง ตัวเขื่อนและโรงไฟฟ้าถูกพัฒนาเป็นส่วนหนึ่งของปัตตานีโปรเจกต์

**รายละเอียด**
เขื่อนบางลางเป็นเขื่อนหินถมที่ยาว 430 เมตร และสูง 85 เมตร อ่างเก็บน้ำมีความจุสูงสุดอยู่ที่ 1,420,000,000 ลูกบาศก์เมตร ในพื้นที่กักเก็บน้ำ 2,080 ตารางกิโลเมตร
ตัวเขื่อนมีวัตถุประสงค์หลายประการ เช่น ผลิตไฟฟ้า, ชลประทาน, ป้องกันน้ำท่วม, การประมง และกิจกรรมนันทนาการ

**โรงไฟฟ้า**
ตัวโรงไฟฟ้ามีหน่วยพลังน้ำกังหันฟรานซิส 3 อัน แต่ละอันมีความจุ 24 เมกะวัตต์ ส่วนโครงการไฟฟ้าพลังน้ำขนาดเล็กในบริเวณใกล้เคียงที่บ้านสันติมีความจุ 1.275 เมกะวัตต์ และเป็นส่วนหนึ่งของปัตตานีโปรเจกต์ รวมพลังงานทั้งปีได้ 200 กิโลวัตต์ชั่วโมง

**อ้างอิง**
หมวดหมู่:เขื่อนในประเทศไทย
หมวดหมู่:เขื่อนหินถม
หมวดหมู่:โรงไฟฟ้าพลังน้ำในประเทศไทย
หมวดหมู่:โครงสร้างพื้นฐานในจังหวัดยะลา
หมวดหมู่:อำเภอบันนังสตา
แม่แบบ:เหตุการณ์ปัจจุบัน/2555 มิถุนายน 8

* ศาลอาญากรุงเทพใต้ มีคำพิพากษาให้จำคุกนายราเกซ สักเสนา ในคดียักยอกทรัพย์ธนาคารกรุงเทพฯ พาณิชยการ จำกัด(มหาชน) หรือ บีบีซี เป็นเวลา 10 ปี ปรับ 1 ล้านบาท และให้ชดใช้เงินคืน 1,132 ล้านบาท (แนวหน้าออนไลน์)
}
กีฬาเยาวชนแห่งชาติ

กีฬาแห่งชาติ อาจหมายถึง- กีฬาเยาวชนแห่งชาติ (ประเทศไทย)- กีฬาเยาวชนแห่งชาติ (ประเทศเวียดนาม)
หน่วยเสียง

หน่วยเสียง (phoneme) เป็นองค์ประกอบพื้นฐานของภาษาพูด สมาคมสัทศาสตร์สากลนิยามหน่วยเสียงว่าหมายถึง "ส่วนที่เล็กที่สุดของเสียงที่ใช้เพื่อสร้างความหมายต่าง ๆ เมื่อเปล่งเสียงออกมา"
ในทางภาษาศาสตร์ยังมีทรรศนะแตกต่างกันว่าหน่วยเสียงเป็นอย่างไรแน่ และภาษาจำแนกออกเป็นหน่วยเสียงได้อย่างไร แต่โดยทั่วไปจะเข้าใจอย่างกว้าง ๆ ร่วมกันว่าหน่วยเสียงเป็นภาวะนามธรรมของชุดเสียงพูดที่ถือว่ามีลักษณะเหมือนกันในภาษานั้น ๆ ตัวอย่างเช่นในภาษาอังกฤษ k ในคำ kit และ skill ออกเสียงต่างกัน แต่ผู้พูดภาษาอังกฤษรับรู้ว่าเป็นเสียงเดียวกัน ดังนั้น k ในคำทั้งสองจึงเป็นสมาชิกของหน่วยเสียงเดียวกันคือ /k/ กรณีเสียงพูดต่างกันแต่ใช้หน่วยเสียงเดียวกันนี้เรียกว่าหน่วยเสียงย่อย ดังนั้นจึงถือว่าหน่วยเสียงเป็นตัวแสดงคำต่าง ๆ ออกมา
การศึกษาระบบหน่วยเสียงถือเป็นประเด็นศึกษาหลักของสัทวิทยาซึ่งเป็นสาขาหนึ่งของภาษาศาสตร์

**อ้างอิง**
หมวดหมู่:สัทวิทยา
หมวดหมู่:สัทศาสตร์
สมัย เจริญช่าง

สมัย เจริญช่าง (เกิด 18 มกราคม พ.ศ. 2498) อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ และอดีตประธานคณะกรรมาธิการสวัสดิการสังคม สภาผู้แทนราษฎร

**ประวฉลาดทางด้านงานัติ**
สมัย เกิดเมื่อวันที่ 18 มกราคม พ.ศ. 2498 สำเร็จการศึกษาระดับปริญญาตรี ครุศาสตรบัณฑิต สาขาสังคมวิทยา จากวิทยาลัยครูฉะเชิงเทรา และปริญญาโทพัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์

**การทำงาน**

**งานการเมือง**
นายสมัย ได้รับเลือกตั้งเป็นสมาชิกสภาผู้แทนราษฎร กรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เป็นสมัยแรก ในสังกัดพรรคประชาธิปัตย์ และได้รับเลือกตั้งอีกครั้งในปี พ.ศ. 2539 ต่อมาในปี พ.ศ. 2549 ได้รับเลือกตั้งเป็นสมาชิกวุฒิสภา กรุงเทพมหานคร ซึ่งต้องพ้นจากตำแหน่งในการรัฐประหารในประเทศไทย พ.ศ. 2549 จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎร กรุงเทพมหานคร เป็นสมัยที่ 3
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นายสมัย ได้ลงสมัครรับเลือกตั้งอีกครั้ง แต่ไม่ได้รับเลือกตั้ง โดยแพ้ให้กับนายจิรายุ ห่วงทรัพย์ จากพรรคเพื่อไทย และในการเลือกตั้งปี 2562 นายสมัยไม่ได้ลงเลือกตั้งเนื่องจากประกาศลาออกจากพรรคประชาธิปัตย์ หลังจากอยู่กับพรรคมายาวนานถึง 34 ปี เนื่องจากไม่พอใจการคัดเลือกผู้สมัคร ส.ส.ในเขตกรุงเทพมหานคร ต่อมาได้เข้าร่วมงานกับพรรคกล้า ของกรณี จาติกวณิช โดยรับตำแหน่งประธานคณะกรรมการจริยธรรมพรรค

**งานด้านศาสนา**
นายสมัย เจริญช่าง เป็นนักวิชาการด้านศาสนาอิสลาม และได้รับแต่งตั้งเป็นรองประธานคณะกรรมการกลางอิสลามแห่งประเทศไทย และในปี พ.ศ. 2554 ได้รับแต่งตั้งเป็นตัวแทนในสภาการศึกษา นอกจากนี้ ยังดำรงตำแหน่งทางสังคมอีกหลายตำแหน่ง เช่น หัวหน้าคณะผู้ประสานงานมัสยิดในกรุงเทพมหานคร   กรรมการอิสลามประจำกรุงเทพมหานคร  และนายกสมาคมโรงเรียนเตรียมอุดมศึกษาสุวินทวงศ์ 

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  สมาชิกสภาผู้แทนราษฎร ชุดที่ 23 date=2016-03-05 

หมวดหมู่:บุคคลจากกรุงเทพมหานคร
หมวดหมู่:มุสลิมชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกวุฒิสภากรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:พรรคกล้า
หมวดหมู่:พรรคสร้างอนาคตไทย
หมวดหมู่:พรรครวมไทยสร้างชาติ
หมวดหมู่:นักการเมืองที่เป็นแนวร่วมกปปส.
หมวดหมู่:บุคคลจากมหาวิทยาลัยราชภัฏราชนครินทร์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ทีวายอาร์

ทีวายอาร์ ( TYR) เป็นสตูดิโออัลบั้มที่ 15 ของวงเฮฟวีเมทัล วงแบล็ค ซับบาธ วางขายในเดือน สิงหาคม 1990 โดยค่าย I.R.S. Records ชื่ออัลบั้มนี้ได้รับแรงบันดาลใจมาจาก เทพปกรณัมนอร์ส จึงทำให้ผู้ฟังคิดว่านี้เป็นเพลงที่เกี่ยวกับเทพ แต่ว่าNeil Murray มือเบสของวงกล่าวว่าทุกเพลงไม่มีความเกี่ยวข้องกับตำนานเทพเลย

**เพลง**

**สมาชิก**
Tony Martin – นักร้อง
*Tony Iommi – กีตาร์
*Neil Murray – เบส
*Cozy Powell – กลอง
*Geoff Nicholls – คีย์บอร์ด

**อ้างอิง**
หมวดหมู่:อัลบั้มเพลงของแบล็กแซ็บบาธ
หมวดหมู่:อัลบั้มเพลงในปี พ.ศ. 2533
เทียนจินแอร์ไลน์

เทียนจินแอร์ไลน์ (จีน : 天津航空)(เดิมคือ แกรนด์ไชน่าเอ็กเพรสส์แอร์) เป็นสายการบินท้องถิ่นในประเทศจีน มีสำนักงานอยู่ที่เมืองเทียนจิน ประเทศจีน ให้บริการเที่ยวบินผู้โดยสารและส่งสินค้าจากท่าอากาศยานนานาชาติเทียนจินปินไห่สู่ท่าอากาศยานอื่นในประเทศจีน

**ฝูงบิน**
ในปี 2012, สายการบินมีฝูงบินอายุเฉลี่ย 0.5 ปี:

**อ้างอิง**

**แหล่งข้อมูลอื่น**
ท
ท
สมเด็จพระมหากษัตริยานี สีสุวัตถิ์ มุนีวงศ์ กุสุมะ นารีรัตน์ สิรีวัฒนา

สมเด็จพระมหากษัตริยานี สีสุวัตถิ์ มุนีวงศ์ กุสุมะ นารีรัตน์ สิรีวัฒนา (ស៊ីសុវត្ថិមុនីវង្ស កុសុមៈនារីរ័ត្នសិរិវឌ្ឍនា; 9 เมษายน พ.ศ. 2447 — 27 เมษายน พ.ศ. 2518)  พระราชธิดาในพระบาทสมเด็จพระสีสุวัตถิ์ มุนีวงศ์ ที่ต่อมาได้รับราชการฝ่ายในเป็นพระอัครมเหสีในพระบาทสมเด็จพระนโรดม สุรามฤต และได้เป็นพระราชชนนีในพระบาทสมเด็จพระนโรดม สีหนุ หลังการสวรรคตของพระราชสวามี

**พระราชประวัติ**
ไฟล์:008 big.jpg|thumb|right|250px|สมเด็จพระมหากษัตริยานี สีสุวัตถิ์ มุนีวงศ์ กุสุมะ นารีรัตน์ สิรีวัฒนา พร้อมด้วยข้าราชบริพาร ณ ตำหนักฝ่ายใน พระบรมราชวังจตุมุขสิริมงคล
สมเด็จพระมหากษัตริยานี สีสุวัตถิ์ มุนีวงศ์ กุสุมะ นารีรัตน์ สิรีวัฒนา พระราชสมภพเมื่อวันที่ 9 เมษายน พ.ศ. 2447 เป็นพระราชธิดาในพระบาทสมเด็จพระสีสุวัตถิ์ มุนีวงศ์ กับหม่อมเจ้านโรดม กานวิมาน นรลักข์เทวี (នរោត្តម កានវិមាន នរល័ក្ខទេវី) ขณะมีพระชนมายุ 16 พรรษา ได้เสกสมรสกับหม่อมเจ้านโรดม สุรามฤตเมื่อปี พ.ศ. 2463 ทั้งสองมีพระโอรสเพียงคนเดียวคือ หม่อมราชวงศ์นโรดม สีหนุ
ครั้นในกาลต่อมาหม่อมราชวงศ์นโรดม สีหนุ ได้รับการเลือกจากฝรั่งเศสให้สืบราชบัลลังก์ต่อจากพระบาทสมเด็จพระสีสุวัตถิ์ มุนีวงศ์ แทนสมเด็จกรมพระสีสุวัตถิ์ มุนีเรศพระอนุชา​ของพระองค์ ซึ่งเป็นทายาทผู้มีสิทธิโดยตรง แต่ในปี พ.ศ. 2498 พระบาทสมเด็จพระนโรดม สีหนุได้สละราชสมบัติแก่พระราชบิดาที่ต่อมาคือพระบาทสมเด็จพระนโรดม สุรามฤต เพราะทรงตั้งพระทัยที่จะเป็นนักการเมือง การสละราชสมบัติครานั้นพระนางกุสุมะและพระราชสวามีทรงกันแสงอย่างหนัก ครั้นพระบาทสมเด็จพระนโรดม สุรามฤตเสด็จสวรรคตในปี พ.ศ. 2503 พระบาทสมเด็จพระนโรดม สีหนุจึงเป็นประมุขแห่งรัฐสืบมา (แต่มิใช่ในฐานะพระมหาษัตริย์) 
ล่วงในปี พ.ศ 2513 สมาชิกสภาแห่งชาติที่วางแผนโดยหม่อมราชวงศ์สีสุวัตถิ์ สิริมตะ ที่ลงมติถอดถอนพระบาทสมเด็จพระนโรดม สีหนุจากประมุขแห่งรัฐที่ขณะนั้นยังเสด็จเยือนต่างประเทศ โดยมีลอน นอลลงนามถอดถอนก่อนสถาปนาสาธารณรัฐเขมรขึ้น หลังจากนั้นได้เกิดเหตุการณ์พนมเปญแตก เมื่อเดือนเมษายน พ.ศ. 2518 ที่เกิดการสังหารเชื้อพระวงศ์และราษฎรกัมพูชาจำนวนมาก ส่งผลให้สมเด็จพระมหากษัตริยานีสีสุวัตถิ์มุนีวงศ์ กุสุมะนารีรัตน์สิรีวัฒนา เสด็จลี้ภัยออกจากกัมพูชา ก่อนเสด็จสวรรคตเมื่อวันที่ 27 เมษายนปีเดียวกัน ณ ปักกิ่ง ประเทศจีน ขณะมีพระชนมายุ 71 พรรษา

**ความสนพระทัย**
ช่วงปี พ.ศ. 2483 พระองค์ได้อุปถัมภ์ระบำเทพอัปสรขึ้นใหม่ โดยมีพระราชนัดดาพระองค์ใหญ่คือสมเด็จพระเรียมนโรดม บุปผาเทวี เป็นตัวชูโรง และเป็นนางรำที่มีชื่อเสียง

**อ้างอิง**

**แหล่งข้อมูลอื่น**
  Female Heads of State of Cambodia
หมวดหมู่:บุคคลจากพนมเปญ
หมวดหมู่:ราชินีแห่งกัมพูชา
หมวดหมู่:เจ้าหญิงกัมพูชา
หมวดหมู่:ราชสกุลสีสุวัตถิ์
หมวดหมู่:สมเด็จพระราชชนนีพันปีหลวง
ฟุตบอลทีมชาติโปแลนด์

ฟุตบอลทีมชาติโปแลนด์ (Poland national football team; Reprezentacja Polski w piłce nożnej) เป็นทีมฟุตบอลประจำประเทศโปแลนด์ ภายใต้การดูและของสมาคมฟุตบอลโปแลนด์ ผู้ดูแลกิจการฟุตบอลของโปแลนด์ มีสนามกีฬาเหย้าคือ สนามกีฬาแห่งชาติวอร์ซอ

**ประวัติของทีม**
ฟุตบอลทีมชาติโปแลนด์ ก่อตั้งขึ้นเมื่อวันที่ 20 ธันวาคม ค.ศ. 1919 เคยทำผลงานดีสุดด้วยการคว้าอันดับ 3 ในศึกฟุตบอลโลก 1974 และ 1982 รวมทั้งคว้าเหรียญทองในกีฬาโอลิมปิกเกมส์ 1972 ส่วนในศึก ยูโร เพิ่งมีโอกาสเข้าเล่นรอบสุดท้ายครั้งแรกเมื่อปี 2008 แต่ก็ต้องร่วงตกรอบแรก ขณะที่การเข้าร่วมทำศึก ยูโร 2012 ไม่ต้องลงเล่นในรอบคัดเลือก เพราะได้เล่นรอบสุดท้ายโดยอัตโนมัติในฐานะชาติเจ้าภาพร่วม แต่ก็ลงสนามเตรียมความพร้อมมาอย่างต่อเนื่อง และสามารถเอาชนะทีมแกร่งอย่าง ไอวอรี่โคสต์, นอร์เวย์ และอาร์เจนตินา ได้ในเกมอุ่นเครื่อง รวมทั้งเสมอกับเยอรมัน และกรีซ แต่ก็ไม่มีความคงเส้นคงวา เมื่อแพ้ทีมรองบ่อนอย่าง ลิทัวเนีย 0-2 

**ผู้เล่นชุดปัจจุบัน**
ผู้เล่นต่อไปนี้มีรายชื่ออยู้ในการแข่งขันฟุตบอลโลก 2022 ที่ประเทศกาตาร์ ซึ่งประกาศเมื่อวันที่ 10 พฤศจิกายน ค.ศ. 2022
ได้รับการยอมรับจากสมาคมฟุตบอลโปแลนด์

**อดีตผู้เล่นคนสำคัญ**
 วโลซิเมีย ลูบานสกี้- เกรอเซกอร์ซ ลาโต- ซบิกนิว โบเนียค

**อ้างอิง**

**แหล่งข้อมูลอื่น**
  en
ปโปแลนด์
หมวดหมู่:ฟุตบอลในประเทศโปแลนด์
หมวดหมู่:ผู้เล่นในฟุตบอลชิงแชมป์แห่งชาติยุโรป 2012

หมวดหมู่:ผู้เล่นในฟุตบอลชิงแชมป์แห่งชาติยุโรป
หมวดหมู่:ฟุตบอลชิงแชมป์แห่งชาติยุโรป 2012
ไพโรจน์ เครือรัตน์

ไพโรจน์ เครือรัตน์ (4 กันยายน พ.ศ. 2466 - 2 มิถุนายน พ.ศ. 2546) อดีตรัฐมนตรีช่วยว่าการกระทรวงศึกษาธิการ ในรัฐบาลของพลเอก สุจินดา คราประยูร และอดีตสมาชิกสภาผู้แทนราษฎรจังหวัดศรีสะเกษ 5 สมัย ได้รับเลือกตั้งครั้งแรกในการเลือกตั้ง พ.ศ. 2522 ในสังกัดพรรคชาติไทย

**ประวัติ**
นายไพโรจน์ เครือรัตน์ เกิดเมื่อวันที่ 4 กันยายน พ.ศ. 2466 ที่ตำบลคชสิทธิ์ อำเภอหนองแค จังหวัดสระบุรี เป็นบุตรคนที่ 11 ของนายภู กับนางนกแก้ว เครือรัตน์ มีพี่น้อง 12 คน  สมรสกับนางอุทัยวรรณ เครือรัตน์ มีบุตรชายคือ นายธเนศ เครือรัตน์ สมาชิกสภาผู้แทนราษฎร และนายณรงค์สิทธิ์ เครือรัตน์ อดีตสมาชิกวุฒิสภาและสมาชิกสภาจังหวัด
นายกองค์การบริหารส่วนจังหวัด ปัจจุบันนายไพโรจน์ เสียชีวิตแล้ว
นายไพโรจน์ ได้รับปริญญาศิลปศาสตรบัณฑิตกิตติมศักดิ์ จากสถาบันราชภัฏบ้านสมเด็จเจ้าพระยา ในปี พ.ศ. 2539

**การทำงาน**
นายไพโรจน์ เครือรัตน์ เป็นนักธุรกิจในจังหวัดศรีสะเกษ ต่อมาได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคชาติไทย 4 สมัย ได้รับเลือกตั้งสมัยแรกในปี พ.ศ. 2522 ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของพลเอก สุจินดา คราประยูร ในช่วงก่อนเหตุการณ์พฤษภาทมิฬ พ.ศ. 2535 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาสังกัดพรรคไทยรักไทย แต่ไม่ได้รับเลือกตั้ง โดยแพ้ให้กับนายพิทยา บุญเฉลียว จากพรรคความหวังใหม่

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอหนองแค
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:พรรคเสรีธรรม (พ.ศ. 2522)
หมวดหมู่:พรรคชาติไทย
หมวดหมู่:นักการเมืองพรรคไทยรักไทย
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:สนามฟุตบอลในสกอตแลนด์

ส
หมวดหมู่:สนามกีฬาในสกอตแลนด์
หมวดหมู่:ฟุตบอลในสกอตแลนด์
หมวดหมู่:สนามฟุตบอลในสหราชอาณาจักร
แม่แบบ:เหตุการณ์ปัจจุบัน/2555 มิถุนายน 9

* วันที่ 9 มิ.ย. พระบาทสมเด็จพระเจ้าอยู่หัวและสมเด็จพระนางเจ้าพระบรมราชินีนาถ และสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินโดยรถยนต์พระที่นั่งออกจากโรงพยาบาลศิริราช ไปยังพระบรมราชานุสาวรีย์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เชิงสะพานพระราม 8 เขตบางพลัด เพื่อทรงบำเพ็ญพระราชกุศลทักษิณานุปทาน และทรงเปิดพระบรมราชานุสาวรีย์ รัชกาลที่ 8    (ข่าวสดออนไลน์)
}
ชเว จี-อู

ชเว จี-อู (Choi Ji-woo; rr=Ch'oe Chi-u; เกิด 11 มิถุนายน 1975 พาจู เกาหลีใต้) เป็นนักแสดงหญิงชาวเกาหลีใต้ มีชื่อเสียงจากละครชุดเรื่อง Winter Love Song (เพลงรักในสายลมหนาว), Beautiful Days (เพียงแค่ใจเรารักกัน) และ Stairway to Heaven (ฝากรักไว้ที่ปลายฟ้า)

**ชีวิตส่วนตัว**
ชเว จี-อู จบการศึกษาจากมหาวิทยาลัยฮันยาง สาขาภาพยนตร์ เธอมีส่วนสูงถึง 175 เซนติเมตร น้ำหนัก 50 กิโลกรัม นอกจากนี้เธอยังเคยคบหากับ อี จินวุค นักแสดงหนุ่มที่มีอายุน้อยกว่าเธอถึง 6 ปี โดยภายหลังได้ประกาศแยกทางกันไปในปี ค.ศ. 2011 ต่อมาเธอได้เข้าพิธีแต่งงานสายฟ้าแล่บเมื่อวันที่ 29 มีนาคม ค.ศ. 2018 กับหนุ่มนอกวงการที่คบหาดูใจกันมาประมาณ 1 ปี ซึ่งไม่เคยเปิดเผยหน้าตาและชื่อเสียงเรียงนาม มีข้อมูลแค่เพียงว่าทำงานอยู่ในแวดวงอุตสาหกรรมไอที

**ผลงาน**

**ละคร**
Woman with a suitcase (MBC,2016)
*Second time twenty years old (TVN,2015)- Temptation (SBS, 2014)- The Suspicious Housekeeper (SBS, 2013)- Can't Lose (MBC, 2011)- Star's Lover (SBS, 2008)- Air City (MBC, 2007)- Rondo (TBS, 2006)- 101st Proposal (2004)- Stairway to Heaven (SBS, 2003)- Winter Sonata (KBS2, 2002)- Beautiful Days (SBS, 2001)- Honesty (MBC, 2000)- Mr. Duke (MBC, 2000)- Love Story (SBS, 1999)- Message (SBS, 1999)- Humaneness (KBS2, 1999)- Love (MBC, 1998)- Happiness is in Our Heart (SBS, 1997)- Three Guys and Three Girls (MBC, 1996, cameo)- First Love (KBS2, 1996)- Only Love (MBC, 1996)- Happiness (MBC, 1995)- War And Love (MBC, 1995)

**ภาพยนตร์**
 Yeonliji / Now and Forever (2006)- Shadowless Sword (2005, cameo)- Everybody has Secrets (2004)- The Romantic President / President Who Play the Piano (2002)- Nowhere To Hide (1999)- First Kiss / Shall We Kiss (1998)- Hallelujah (1997, cameo)- The Hole / The Snare / Olgami (1997)- The Adventure of Mrs. Park (1996)

**รางวัล**
 2006 Timeless Beauty Acting Award (Seoul)- 2005 Korean Movie Association: Special Award- 2005 41th Baeksang Arts Awards: Special Award (contribution to Hallyu Wave) (101st Proposal)- 2004 40th Baeksang Arts Awards: Popularity Award (Stairway to Heaven)- 2003 SBS Drama Awards: Best Actress for Special Production Award (Stairway to Heaven)- 2003 SBS Drama Awards: Top Ten Stars Award (Stairway to Heaven)- 2003 Golden Awards: Popularity Award ("The Romantic President")- 2002 KBS Drama Awards: Popularity Award (Winter Sonata)- 2002 KBS Drama Awards: Best Actress Award (Winter Sonata)- 2002 Best Dresser Awards: TV Talent Category- 2002 38th Baeksang Arts Awards: Popularity Award (TV)- 2001 SBS Drama Awards: Best Actress for Special Production Award (Beautiful Days)- 2001 SBS Drama Awards: Top Ten Stars Award (Beautiful Days)- 2000 MBC Drama Awards: Excellence Award - Actress (Mr. Duke)- 1999 Video Music Awards: Golden Video Actress Award (MV "For Your Soul")- 1998 34th Baeksang Arts Awards: Best New Actress Award ("The Hole")- 1998 21st Grand Bell Awards: Best New Actress Award ("The Hole")- 1995 Korean Isabelle Adjani Award

**อ้างอิง**
  "Choi Ji Woo (ชเว จี วู)"ประวัติ ชเว จี-อู
หมวดหมู่:บุคคลที่เกิดในปี พ.ศ. 2518
หมวดหมู่:นักแสดงเกาหลีใต้
หมวดหมู่:บุคคลจากพาจู
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:นักแสดงหญิงจากปูซาน
อะโซะบิ เสกซู

อะโซะบิ เสกซู (Asobi Seksu) เป็นวงดรีมป็อปอเมริกันจากนครนิวยอร์ก เพลงของวงได้รับอิทธิพลจากแนวชูเกรซิงและในทำนองเดียวกับที่ใช้พื้นผิวและเสียงร้องแบบให้ผลกระทบหนัก ๆ และเสียงกีตาร์ สมาชิกหลักประกอบด้วยยูกิ ชิคุดะเทะ (ร้อง, คีย์บอร์ด) และเจมส์ ฮานนา (กีตาร์ ร้อง)

**ผลงานเพลง**

**สูตูดิโออัลบั้ม**
Asobi Seksu (18 พฤษภาค, 2004)
*Citrus (May 30, 2006) (#21 UK Indie Chart ใน 2007)
*Hush (17 กุมภาพันธ์, 2009)
*Fluorescence (14 กุมภาพันธ์, 2011)

**แหล่งข้อมูลอื่น**
  Asobi Seksu's official website date=2008-08-05 -  Asobi Seksu on EMI Music Japan date=2009-01-21  -  Vital Stats: Asobi Seksu date=2010-01-03  at Anthem Magazine
หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2544
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554

การเลือกตั้งสมาชิกสภาผู้แทนราษฎรจังหวัดสิงห์บุรี พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 1 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**ผลการเลือกตั้งแบบบัญชีรายชื่อ (รวมทั้งจังหวัดสิงห์บุรี)**
 คะแนนเลือกตั้งบัญชีรายชื่อพรรคเพื่อไทย เปรียบเทียบจากคะแนนเลือกตั้งแบบสัดส่วนของ พรรคพลังประชาชน- คะแนนเลือกตั้งบัญชีรายชื่อพรรคชาติไทยพัฒนา เปรียบเทียบจากคะแนนเลือกตั้งแบบสัดส่วนของพรรคชาติไทย

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดสิงห์บุรี)**

**ผลการเลือกตั้งแบบแบ่งเขต (รายเขตเลือกตั้ง)**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสิงห์บุรี
พรรค
คะแนนเสียง
ร้อยละ
เพื่อไทย (1)
65,424
54.66
ชาติพัฒนาเพื่อแผ่นดิน (2)
540
0.45
ประชาธิปไตยใหม่ (3)
495
0.41
ประชากรไทย (4)
190
0.16
รักประเทศไทย (5)
4,426
3.70
พลังชล (6)
89
0.07
ประชาธรรม (7)
32
0.03
ดำรงไทย (8)
37
0.03
พลังมวลชน (9)
271
0.23
ประชาธิปัตย์ (10)
29,909
24.99
ไทยพอเพียง (11)
220
0.18
รักษ์สันติ (12)
1,217
1.02
ไทยเป็นสุข (13)
40
0.03
กิจสังคม (14)
119
0.10
ไทยเป็นไท (15)
43
0.04
ภูมิใจไทย (16)
280
0.23
แทนคุณแผ่นดิน (17)
32
0.03
เพื่อฟ้าดิน (18)
34
0.03
เครือข่ายชาวนาแห่งประเทศไทย (19)
512
0.43
การเมืองใหม่ (20)
113
0.09
ชาติไทยพัฒนา (21)
14,225
11.88
เสรีนิยม (22)
167
0.14
ชาติสามัคคี (23)
45
0.04
บำรุงเมือง (24)
21
0.02
กสิกรไทย (25)
50
0.04
มาตุภูมิ (26)
139
0.12
ชีวิตที่ดีกว่า (27)
25
0.02
พลังสังคมไทย (28)
22
0.02
เพื่อประชาชนไทย (29)
67
0.06
มหาชน (30)
425
0.36
ประชาชนชาวไทย (31)
70
0.06
รักแผ่นดิน (32)
52
0.04
ประชาสันติ (33)
42
0.04
ความหวังใหม่ (34)
22
0.02
อาสามาตุภูมิ (35)
16
0.01
พลังคนกีฬา (36)
38
0.03
พลังชาวนาไทย (37)
41
0.03
ไทยสร้างสรรค์ (38)
22
0.02
เพื่อนเกษตรไทย (39)
87
0.07
มหารัฐพัฒนา (40)
98
0.08
บัตรดี
119,697
90.83
บัตรเสีย
7,901
6.00
ไม่ประสงค์ลงคะแนน
4,178
3.17
ผู้มาใช้สิทธิ์เลือกตั้ง
131,776
79.17
ผู้มีสิทธิ์เลือกตั้ง
166,440
100.00

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดสิงห์บุรีทั้งจังหวัด

**ดูเพิ่ม**
 จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550- จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**อ้างอิง**

**แหล่งข้อมูลอื่น**
  สำนักงานคณะกรรมการการเลือกตั้ง- สำนักงานคณะกรรมการการเลือกตั้งประจำจังหวัดสิงห์บุรี date=2016-10-30 
สิงห์บุรี
หมวดหมู่:การเลือกตั้งในจังหวัดสิงห์บุรี
นอกรีต

กาลิเลโอกาลิลีตัดสินลงโทษคนนอกรีต
การสังหารหมู่ ณ Mérindol ใน ค.ศ. 1545 เป็นการลงโทษพวกนอกรีตทางศาสนาของฝรั่งเศส
นอกรีต (heresy) หมายถึง ไม่ประพฤติตามจารีตประเพณี เป็นคำที่ใช้เรียกทรรศนะของผู้อื่นซึ่งขัดแย้งกับทรรศนะของตน ในโลกตะวันตกคริสตจักรโรมันคาทอลิกเริ่มใช้คำนี้เพื่อหมายถึงแนวความเชื่อใด ๆ ที่ขัดแย้งกับคำสอนต้องเชื่อที่คริสตจักรกำหนด ต่อมาคำนี้ถูกใช้ในความหมายที่กว้างขึ้น คือเป็นข้อกล่าวหาที่คนกลุ่มหนึ่งใช้เรียกคนอีกฝ่ายหนึ่งที่มีความเชื่อขัดกับผู้กล่าวหา มักใช้ในกรณีที่มีการละเมิดกฎศาสนาหรือแบบแผนประเพณี ในทางการเมืองนักการเมืองหัวรุนแรงก็อาจใช้คำนี้กล่าวหาฝ่ายตรงข้าม คำนี้ยังมีความหมายโดยนัยถึงพฤติกรรมหรือความเชื่อที่อาจบ่อนทำลายศีลธรรมที่สังคมยอมรับกันอยู่ การนอกรีตต่างจากการละทิ้งความเชื่อซึ่งเป็นการละทิ้งความเชื่อทางศาสนาหรือการเมืองเดิมของตน และต่างจากความผิดฐานเหยียดหยามศาสนา ซึ่งหมายถึงการแสดงออกว่าไม่เคารพพระเป็นเจ้าหรือศาสนา แต่การนอกรีตนั้นรวมถึงการเชื่อในศาสนาแต่ต่างจากรูปแบบที่คนส่วนใหญ่ยอมรับ

**ศาสนาพุทธ**
ในศาสนาพุทธเรียกความเชื่อนอกรีตว่า ติตถายตนะ หรือ มิจฉาทิฐิ (ทิฏฐิ)
ติตถายตนะ 3 ได้แก่
 1. ปุพเพกตวาท คือ ความเชื่อที่ว่าทุกสิ่งที่เกิดขึ้น ไม่ว่าความสุขหรือความทุกข์ ล้วนแต่มาจากผลกรรมที่ทำไว้แต่อดีตชาติ
 2. อิสสรนิมมาณเหตุวาท คือ ความเชื่อที่ว่าทุกสิ่งที่เกิดขึ้น ไม่ว่าความสุขหรือความทุกข์ ล้วนแต่มาจากเทวลิขิต เรียกอีกอย่างว่าเทวนิยม
 3. อเหตุอปัจจยวาท คือ ความเชื่อที่ว่าทุกสิ่งที่เกิดขึ้น ไม่ว่าความสุขหรือความทุกข์ ล้วนแต่ปราศจากเหตุปัจจัย แต่เกิดขึ้นเอง เป็นไปเอง
 มิจฉาทิฐิมี 2 หมวด ได้แก่ ทิฏฐิ 2 และทิฏฐิ 3
 ทิฏฐิ 2 ได้แก่
 1. สัสสตทิฐิ คือ ความเห็นผิดว่าโลกหรืออัตตาเป็นสิ่งเที่ยงแท้ถาวรอยู่ตลอดไป
 2. อุจเฉททิฐิ คือ ความเห็นผิดว่าโลกหรืออัตตาจะพินาศขาดสูญไปตลอด ทางปรัชญาเรียกว่าสุญนิยม
 ทิฏฐิ 3 หรือนิยตมิจฉาทิฏฐิ ได้แก่
 1. อกิริยทิฏฐิ คือ ความเห็นผิดว่าการกระทำต่าง ๆ ไม่มีผลใด ๆ
 2. อเหตุกทิฏฐิ คือ ความเห็นผิดว่าสิ่งทั้งหลาย เช่น สุข ทุกข์ เกิดขึ้นโดยไม่มีสาเหตุ
 3. นัตถิกทิฏฐิ คือ ความเห็นผิดว่าชาติหน้าไม่มี มารดาบิดาไม่มีบุญคุณ โอปปาติกะไม่มี เป็นต้น

**ศาสนาคริสต์**

**คาทอลิก**
ในโบทก์คาทอลิกการกระทำนอกรึตอย่างตั้งใจนั้นคือการที่คนคนใดคนหนึ่งตัดตนเองทางจิตวิญญาญออกจากโบสถ์ก่อนการที่ตนจะโดนตัดขาดออกจาศาสนา
ในหนังสือโคเด็กจัสติเนียสได้บอกไว้ว่า "ผู้ใดผู้ซึ่งมิได้อุทิตตนต่อโบสถ์คาทอลิกและความเชื่อของเราคือพวกนอกรีต" 
โบสถ์คาทอลิกได้จัดการกับผู้ที่เป็นพวกนอกรึตอย่างรุนแรงตลอดมา แต่ในช่วงก่อนศตวรรษที่ 11 กลุ่มคนนอกรึตนั้นส่วนใหญ่จะเป็นแค่นักบวชเพียงคนเดียวหรือในกลุ่มเล็กๆเท่านั้น แต่ภายหลังจากศตวรรษที่ 11 ก็มีกลุ่มคนนอกรึตที่มีการจัดการดีและกล้าแข็งมากขึ้นขึ้นมาหลายกลุ่มในแถบยุโรปตะวันตกอย่างเช่นกลุ่มคาทาร์เป็นต้น
ในฝรั่งเศษกลุ่มคาทาร์นี้ได้เติบใหญ่และเพิ่มพูนกำลังขึ้นมาจนกลายเป็นการเคลื่อนไหวทางสังคมครั้งใหญ่และความเชื่อนอกรึตนี้ก็มีแต่จะแพร่กระจายไปสู่ส่วนอื่นของยุโรป  สงครามครูเสดคาทาร์ ได้เริ่มขึ้นมาด้วยเหตุนี้โดยโบสถ์คาทอลิกเพื่อหยุดการเคลื่อนไหวของกลุ่มคาทาร์ในส่วนทางตอนใต้ของฝรั่งเศษ การมีอยู่ของกลุ่มนอกรึตตอนหลังได้กลายมาเป็นสาเหตุที่ทางโบสถ์ได้นำการใช้สำหรับการสอบสวนโดยหน่่วยสอบสวนของทางโบสถ์ และการก่อสงครามทางศาสนาที่เกี่ยวข้องกับการคริสตจักรปฏิรูปโปรเตสแตนท์ 

**อ้างอิง**
หมวดหมู่:กฎหมายศาสนา
หมวดหมู่:คำศัพท์ศาสนา
การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2553

การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2553 เป็นการเลือกตั้งสมาชิกสภาผู้แทนราษฎรสุราษฎร์ธานี แทนที่ นายชุมพล กาญจนะ ซึ่งถูกตัดสิทธิ์จากการเมืองเป็นระยะ 5 ปี

**ที่มา**
การเลือกตั้งซ่อมสมาชิกสภาผู้แทนราษฎรเขต 1 สุราษฎร์ธานี พ.ศ. 2553 เกิดขึ้นเนื่องจากนายชุมพล กาญจนะ ส.ส. เดิมในพื้นที่จากการเลือกตั้งเมื่อปี พ.ศ. 2550 ของพรรคพรรคประชาธิปัตย์ถูกตัดสิทธิ์จากการเมืองเป็นระยะ 5 ปี ส่งผลให้ตำแหน่ง ส.ส.ในเขตนี้ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันเสาร์ที่ 30 ตุลาคม พ.ศ. 2553

**ผู้สมัคร**
พรรคเพื่อไทยมีมติส่ง วรวุฒิ วิชัยดิษฐ์ ลงสมัครเลือกตั้งซ่อมในครั้งนี้ ในส่วนของพรรคประชาธิปัตย์ ได้มีมติส่ง สุเทพ เทือกสุบรรณ รองนายกรัฐมนตรีในรัฐบาลของนายอภิสิทธิ์ เวชชาชีวะ
การเปิดรับสมัครมีขึ้นในวันที่ 4-8 ตุลาคม พ.ศ. 2553 ผู้สมัครทั้งหมดได้จับสลาก ผลปรากฏว่า นายวรวุฒิ ได้หมายเลข 1 และนายสุเทพได้หมายเลข 2 

**ผลการเลือกตั้ง**
เขตการเลือกตั้งที่ 1 ประกอบด้วยอำเภอเมืองสุราษฎร์ธานี อำเภอบ้านนาสาร อำเภอกาญจนดิษฐ์ อำเภอดอนสัก อำเภอเกาะสมุย อำเภอเกาะพะงัน และอำเภอเวียงสระ (ยกเว้นตำบลทุ่งหลวง) 

**ดูเพิ่ม**
การเลือกตั้งสมาชิกสภาผู้แทนราษฎรจังหวัดสุราษฎร์ธานี เขต 1 แทนตำแหน่งที่ว่าง พ.ศ. 2552

**อ้างอิง**
สุราษฎร์ธานี พ.ศ. 2553
สุราษฎร์ธานี เขต 1 พ.ศ. 2553
หมวดหมู่:การเลือกตั้งในจังหวัดสุราษฎร์ธานี
สายหลักเซกิโฮกุ

รถไฟฮกไกโดสายหลักเซกิโฮกุ (Sekihoku-honsen) เป็นเส้นทางรถไฟในจังหวัดฮกไกโด ระหว่างสถานีชิงอาซาฮิกาวะ นครอาซาฮิกาวะ ถึงสถานีอาบาชิริ นครอาบาชิริ ดำเนินงานโดย JR ฮกไกโด

**สถานี**
ด: รถด่วนพิเศษ
ร: รถเร็ว
สัญลักษณ์ที่รถไฟทุกบบวนแวะจอดคือ "●". บางขบวนแวะจอดคือ "*" และรถไฟไม่แวะจอด (ยกเว้นรถธรรมดา)  คือ "-".

**ข้อมูลเพิ่มเติม**
   เว็บไซต์อย่างเป็นทางการของ JR ฮกไกโด-   เว็บไซต์อย่างเป็นทางการของ JR ฮกไกโด date=2006-11-29 
หมวดหมู่:การขนส่งระบบรางในประเทศญี่ปุ่น
เซกิโฮกุ
แซ็งเตเตียน (แก้ความกำกวม)

แซ็งเตเตียน (Saint-Étienne) เป็นภาษาฝรั่งเศสที่หมายถึง นักบุญสเทเฟน (Saint Stephen)
แซ็งเตเตียน อาจหมายถึง:- แซ็งเตเตียน (Saint-Étienne) เมืองทางตอนกลางตะวันออกของประเทศฝรั่งเศส- อาแอ็สแซ็งเตเตียน (AS Saint-Étienne) ทีมฟุตบอลฝรั่งเศส- แซนเทเทียนน์ (วงดนตรี) (Saint Etienne) วงดนตรีจากอังกฤษ
หมวดหมู่:หน้าแก้ความกำกวมชื่อสถานที่
ฟาวล์ (กีฬา)

ผู้เล่นฟุตบอลหญิงกำลังทำฟาวล์โดยการเกี่ยวขาคู่ต่อสู้
ฟาวล์ (foul faʊl) เป็นคำศัพท์ในวงการกีฬา ใช้อธิบายถึงการกระทำของผู้เล่นที่ผิดกติกาหรือไม่เหมาะสมซึ่งตัดสินโดยผู้ตัดสิน การทำฟาวล์อาจเกิดขึ้นโดยตั้งใจหรือไม่ตั้งใจ และส่งผลให้เกิดการลงโทษบางสิ่งบางอย่างแก่ผู้เล่น
กีฬาแต่ละชนิดก็มีประเภทของฟาวล์ที่แตกต่างกันไป ตัวอย่างเช่นในบาสเกตบอล ผู้เล่นที่ถูกต้องตัวคู่ต่อสู้โดยไม่ตั้งใจเรียกว่าฟาวล์บุคคล ผู้เล่นที่ฝ่าฝืนคำสั่งผู้ตัดสินและใช้วิธีการอันผิดวิสัยของนักกีฬาก็เรียกว่าฟาวล์เทคนิค และฟาวล์บุคคลที่ทำผิดโดยเจตนาหรือร้ายแรง อันส่งผลให้ผู้เล่นต้องออกจากสนามก็เรียกว่าฟาวล์รุนแรง เป็นต้น
หมวดหมู่:คำศัพท์กีฬา
หมวดหมู่:ผู้ใช้ที่ถูกบล็อกเพื่อป้องกันการแอบอ้าง

รายชื่อผู้ใช้ต่อไปนี้ถูกบล็อกเพื่อป้องกันการแอบอ้าง ตามนโยบายชื่อผู้ใช้
หมวดหมู่:การบล็อกในวิกิพีเดีย
วิกิพีเดีย:เสนอบทความคัดสรร/ตีแยรี อ็องรี

=== ตีแยรี อ็องรี**
ตีแยรี อ็องรี ถูกเสนอเมื่อ 9 มิถุนายน พ.ศ. 2555 และจะได้รับการพิจารณาภายในวันที่ 23 มิถุนายน พ.ศ. 2555
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 7 กรกฎาคม พ.ศ. 2555
 เสนอชื่อโดย Poang6 (พูดคุย)
สนับสนุน 
#  --Sry85 (พูดคุย) 11:34, 24 มิถุนายน 2555 (ICT)
#
คัดค้าน
#
#
เสนอแนะการปรับปรุง
#